এরিয়েল শ্যারন
এরিয়েল শ্যারন (হিব্রু ভাষায়: אריאל שרון‎, Ariʼēl Sharōn (জন্ম ২৬ ফেব্রুয়ারি, ১৯২৮ - মৃত্যু ১১ জানুয়ারি, ২০১৪) ইসরায়েলের রাজনীতিবিদ, সেদেশের সাবেক জেনারেল এবং ১১তম সাবেক প্রধানমন্ত্রী, যিনি স্ট্রোকে আক্রান্ত হয়ে কার্যক্ষমতাহীন হয়ে পড়ার পূর্ব পর্যন্ত ইসরায়েলের প্রধানমন্ত্রী ছিলেন। ২০০৬ সালের ৪ জানুয়ারি স্ট্রোকে আক্রান্ত হওয়ার পর থেকে তিনি রোগে ভুগছিলেন। ১৯৭৩ সালের চতুর্থ মধ্য প্রাচ্য যুদ্ধে শ্যারণ সেনাবাহিনী নিয়ে সুয়েজ খাল অতিক্রম করে মিসরের সেনাবাহিনীকে পরাজিত করে যুদ্ধের পরিস্থিতির পরিবর্তন ঘটিয়ে ইসরায়েলকে উদ্ধার করেন।